
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0338),
–	uzimajući u obzir članak 294. stavak 2., članak 212. i članak 322. stavak 1. Ugovora o funkcioniranju Europske unije, u skladu s kojima je Komisija podnijela prijedlog Parlamentu (C9‑0210/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir privremeni sporazum koji su odobrili nadležni odbori u skladu s člankom 74. stavkom 4. Poslovnika te činjenicu da se predstavnik Vijeća pismom od 14. veljače 2024. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir zajedničke rasprave Odbora za vanjske poslove i Odbora za proračune u skladu s člankom 58. Poslovnika,
–	uzimajući u obzir pisma Odbora za proračunski nadzor i Odbora za poljoprivredu i ruralni razvoj,
–	uzimajući u obzir izvješće Odbora za vanjske poslove i Odbora za proračune (A9‑0286/2023),
1.	usvaja sljedeće stajalište u prvom čitanju[footnoteRef:1]; [1:  	Ovo stajalište zamjenjuje amandmane usvojene na sjednici 17. listopada 2023. (Usvojeni tekstovi, P9_TA(2023)0363).] 

2.	prihvaća zajedničku izjavu Europskog parlamenta i Vijeća priloženu ovoj Rezoluciji, koja će se objaviti u seriji C Službenog lista Europske unije;
3.	prihvaća zajedničku izjavu Europskog parlamenta, Vijeća i Komisije priloženu ovoj Rezoluciji, koja će se objaviti u seriji C Službenog lista Europske unije;
4.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;



5.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.



P9_TC1-COD(2023)0200
Stajalište Europskog parlamenta usvojeno u prvom čitanju 27. veljače 2024. radi donošenja Uredbe (EU) 2024/… Europskog parlamenta i Vijeća o uspostavi Instrumenta za Ukrajinu
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2024/792.)


PRILOG ZAKONODAVNOJ REZOLUCIJI
Zajednička izjava Europskog parlamenta i Vijeća o odgovarajućoj proračunskoj nomenklaturi Instrumenta za Ukrajinu[footnoteRef:2] [2:  	Uredba (EU) 2024/792 Europskog parlamenta i Vijeća od 29. veljače 2024. o uspostavi Instrumenta za Ukrajinu (SL L, 2024/792, 29.2.2024, ELI: http://data.europa.eu/eli/reg/2024/792/oj).] 

Ne dovodeći u pitanje ovlasti proračunskog tijela u okviru godišnjeg proračunskog postupka i ovlasti Komisije za izradu nacrta proračuna, Europski parlament i Vijeće pozivaju Komisiju da predloži uspostavu barem jedne proračunske linije za prvi stup Instrumenta za Ukrajinu, dvije proračunske linije u okviru drugog stupa, među ostalim za rezervacije za zajednički fond za rezervacije za Jamstvo za Ukrajinu uspostavljeno u skladu s poglavljem IV. Uredbe o Instrumentu za Ukrajinu, tri proračunske linije u okviru trećeg stupa za pomoć pristupanju Uniji i druge mjere, subvencije za troškove zaduživanja i rezervacije za zajednički fond za rezervacije – naslijeđeno te posebne proračunske linije za rashode za tehničku i administrativnu pomoć za provedbu Instrumenta.

[bookmark: _GoBack]Zajednička izjava Europskog parlamenta, Vijeća i Komisije o iznimnoj prirodi Instrumenta za Ukrajinu[footnoteRef:3] [3:  	Uredba (EU) 2024/792 Europskog parlamenta i Vijeća od 29. veljače 2024. o uspostavi Instrumenta za Ukrajinu (SL L, 2024/792, 29.2.2024, ELI: http://data.europa.eu/eli/reg/2024/792/oj).] 

Europski parlament, Vijeće i Komisija dijele stajalište da je Instrument za Ukrajinu izniman srednjoročni instrument od velike geopolitičke važnosti prilagođen neizvjesnosti i dosad nezabilježenim izazovima pružanja potpore zemlji u ratu koji ima izravne posljedice na sigurnost Unije. Stoga se Instrumentom za Ukrajinu predviđa ravnoteža između fleksibilnosti i mogućnosti programiranja odgovora Unije na potrebe Ukrajine u pogledu manjka financijskih sredstava, oporavka, obnove i modernizacije, uz istodobno podupiranje napora Ukrajine u reformama u okviru njezina pristupanja Uniji. Ciljevi, financiranje i aranžmani za upravljanje dogovoreni za Instrument za Ukrajinu odgovor su na izniman i poseban kontekst i izazove u vezi s kojima je donesen taj instrument.
Stoga se ovo rješenje za Ukrajinu ne bi trebalo smatrati presedanom za buduće instrumente gospodarske pomoći namijenjene trećim zemljama.

